अब उसी हॉल में बैठे संयोजक मंडल से हमने अपनी ' विल' ली और नीचे चले गए उत्सव स्थान पर ।यहां पर लगभग 225 लोग आए । जिनमें 163 ऐसे थे जिन्होंने हमारी तरह अंगदान की इच्छा जताई थी और 23 ऐसे लोगों के परिवार वाले थे जिनकी इच्छा उनके मरण उपरान्त पूर्ण हुई थी ,उनके परिवार वालों को बुलाकर सम्मानित किया गया जिन्होंने उनकी इच्छा को सम्मान दिया अंगदान में सहमति जताकर । सारे कार्यक्रम का सफलतापूर्वक संयोजन किया श्रीमती मीना ठाकुर जी ने ।